
PROGRAM HØSTEN 1980 


Gruppe 1: Elever over 16 år 



Skolekino høsten 1980 


Med dette presenteres skolekinoens høstprogram for gruppe 1, elever over 16 
år i gymnas, yrkes- og fagskolene, lærerskolen, sosialskolen og ungdoms- 
skolens 10. klasse. 

Skolekinoen arrangeres i et samarbeid mellom Trondheim, Stjørdal, Steinkjer 
og Namsos. 

Et programutvalg velger ut de filmene som skal vises. 

HVORDAN BLI MEDLEM? 

Medlemskortene selges gjennom elevrådene og tillitsmennene i de enkelte 
klasser, og i kinoens billettluke når filmene settes opp. Også lærere og 
lektorer ved de samme skoler kan bli medlem av skolekinoen. 

Vi viser i alt 6 filmer. Medlemskortet koster kr. 25,— og gir adgang til 5 av fil- 
mene etter valg. Medlemmer som ønsker å se alle 6 filmer betaler barnebi I lett- 
pris for den siste filmen. Husk at medlemskortet må vises som legitimasjon. 
Det kan også bli vist en eller flere ekstraforestilinger, hvor medlemskort i 
skolekinoen gir rett til moderasjon. Ta derfor godt vare på medlemskortet. 

HAR DU SETT FILMEN FØR? 

Mange har kanskje sett en eller to av filmene tidligere. Spesielt filmer som har 
stor kunstnerisk verdi eller skal danne grunnlag for en diskusjon, kan med foi 
del sees to eller flere ganger. Når du ser en film for annen gang vil en få bedre 
tid til å studere detaljene og den kunstneriske verdien blir ofte større. Med- 
lemskortet blir derfor ikke mindre verdifullt om du har sett noen av filmene tid- 
ligere. 

HØSTENS PROGRAM 

presenteres på de neste sidene. Forestillingstider m.v. vil bli kunngjort i kinoe- 
nes annonser. 


«Brennpunkt Marseille» 


Narkotika-smugling i den helt store stilen 
er bakgrunnen for filmen «Brennpunkt Mar- 
seille». Hovedpersonen, New York-detek- 
tiven Popeye Doyle, kjenner mange fra 
«Brennpunkt New York», hvor han for- 
hindret ett av historiens store smuglerkupp. 
Nå er han igjen på farten, utlånt fra New 
York-politiet til Marseille, hvor et stort 
heroin-parti skal smugles i land. Popeye, som også denne gang spilles av 
Gene Hackman, er ingen elegant verdensmann i James Bond-stil, — han er 
tvertimot en klossete og ganske snodig fyr som har problemer med å orien- 
tere seg i den franske storbyen. Men når han først får snusen i noe, er det 
ikke lett å lure den tøffe og aggresive mannen med hatten. 

Spilletid: 1 time 52 min. 

Trondheim: Tirsdag 2.— fredag 5. sept. — Stjørdal: Mandag 8. sept. — 
Steinkjer: Onsdag 10. sept. — Namsos: Mandag 15. sept. 

«Monty Python og ridderne av det runde bord» 

Monty Python-gjengen er blitt et begrep som 
dekker en vill form for humor. I «Monty 
Python og ridderne av det runde bord» tar 
de for seg en historisk epoke og fremstiller 
den på sin fantasifulle måte. De viser sant å 
si liten respekt for ridderidealene, og denne 
latterliggjørelsen av helter og symboler blir 
mer og mer nærgående for aktuelle auto- 
riteter. Typisk for Monty Python-gjengen er det at utfallene slår til alle sider 
med overraskende effekt. Både fra film og TV vil mange kjenne disse gjøg- 
lerne, som her til lands har vært til inspirasjon bl. a. for TV-satirikerne Trond 
Kirkvåg & co. Den mest omtalte Monty Python-filmen, «The Life of Brian», 
ble totalforbudt av Statens Filmkontroll. 

Spilletid: 1 time 31 min. 

Trondheim: Tirsdag 30. sept.— fredag 3. okt. — Stjørdal: Mandag 6. okt. — 
Steinkjer: Onsdag 8. okt. — Namsos: Mandag 13. okt. 


' G4LERE ENN "FRANKENSfEIN JR.' 
• EN EKTE CAAZVKOHEOIC 

Med typisk fransk eleganse skildrer denne 
filmen en hodestups forelskeise — hvor 
begge parter er gift — hver på sin kant. Den 
humoristiske vrien ligger i at deres ekte- 
feller allerede har et eventyr sammen, så 
her ligger muligheter for adskillige floker. 
Men de to hovedpersonene utvikler ikke noe 
forhold, de foretrekker å holde det på det 
vennskapelige planet. På den måten unngår de å såre andre — og de slipper 
å lyve. Men — dette er jo i Frankrike, — og det varer ikke lenge før alle 
andre tror at de to har et forhold. Og med en overraskende avslutning tar de 
to konsekvensen av det. Regien er ved Jean-Charles Taccella, og Marie- 
Christine Barrault i hovedrollen ble forståelig nok nominert til Oscar for 
prestasjonen. 

Spilletid: 1 time 35 min. 

Trondheim: Tirsdag 21.— fredag 24. okt. — Stjørdal: Mandag 27. okt. — 
Steinkjer: Onsdag 29. okt. — Namsos: Mandag 3. nov. 

«En dag i Ivan Denisovitsj’ liv» 

Langt inne på Røros-vidda på kaldeste vinte- 
ren gikk filmfolkene i gang med innspillingen 
av «En dag i Ivan Denisovitsj’ liv». Det norske 
høyfjellet ga rammen om en historie som 
egentlig utspilles i Sibir — slik Nobelpris- 
vinneren Alexander Solsjenitsyn forteller 
den i sin roman. Han skilder en dag i fange- 
leiren, en dag som for Ivan blir noe utenom 
det vanlige, en «god» dag. Ikke fordi han har det godt, men fordi han denne 
dagen greier å skaffe seg litt ekstra mat, litt tobakk, ja, til og med et sagblad. 
Solsjenitsyn gir et eksempel på menneskets evne til å overleve under eks- 
treme forhold. Og Røros-vidda er ikke det eneste norske «innslag», her er en 
rekke hjemlige skuespillere omkring hovedpersonen, som spilles av Tom 
Courtenay, mens finskfødte Caspar Wrede har regien. 

Spilletid: 1 time 44 min. 


Trondheim: Tirsdag 4.— fredag 7. nov. — Stjørdal: Mandag 10. nov. — 
Steinkjer: Onsdag 12. nov. — Namsos: Mandag 17. nov. 



«Den rosa panteren» 


DEN ROSA PANTEREN 


Dette er den første filmen i en lang sukses- 
serie. Den rosa panteren er betegnelsen på 
en legendarisk og ettertraktet diamant, som 
også lokker mestertyven Fantomet. Jakten 
på ham ledes av den klossete men heldige 
detektiven Closeau, som skuespilleren Peter 
Sellers har gjort til en av filmhumorens store 
skikkelser. I fakter, forkledning og språk 
lager han hver gang en oppvisning, men det spørs om han noen gang har vært 
morsommere enn i denne første «panter-filmen», hvor han har hyper-elegante 
David Niven som motspiller. Henry Mancinis musikk er også med på å gjøre 
regissøren Blake Edwards’ filmkomedier til publikumssuksesser. 

Spilletid: 1 time 54 min. 

Trondheim: Tirsdag 18.— fredag 21. nov. — Stjørdal: Mandag 24. nov. — 
Steinkjer: Onsdag 26. nov. — Namsos: Mandag 1. des. 


«Kinasyndromet» 

Denne filmen vakte stor oppsikt fra det øye- 
blikk den ble lansert, men enda større effekt 
fikk den noen dager senere. Det viste seg 
nemlig at en parallell til den situasjonen 
filmen skildrer, virkelig oppsto i Pennsyl- 
vania, USA. Det som mange frykter, et uhell 
i et atomkraftverk, er hovedpoenget i «Kina- 
syndromet». (Tittelen henspiller på at et 
slikt uhell kan starte en reaksjon som «eter seg» gjennom kloden og slår ut 
i Kina). Her blir den truende katastrofen tilfeldigvis oppdaget av en TV- 
reporter (Jane Fonda), som også forstår at ledelsen for kraftverket forsøker å 
skjule den desperate situasjonen. Med assistanse av kontrollsjefen (Jack 
Lemmon) setter hun alt inn på å stanse galskapen. Det er en thriller med nær 
tilknytning til virkeligheten regissør James Bridges har laget. 

Spilletid: 2 timer 2 min. 

Trondheim: Tirsdag 2.— fredag 5. des. — Stjørdal: Mandag 8. des. — 
Steinkjer: Onsdag 10. des. — Namsos: Mandag 15. des. 



NIDAROS TRYKKERI — TRONDHEIM 



PROGRAM HØSTEN 1980 


Gruppe 2: Elever i 7,-9, klasse 


Skolekino høsten 1980 

Med dette presenteres skolekinoens program for høsten 1980 for elever i 
7.-9. klasse. Skolekinoen arrangeres i et samarbeid mellom Trondheim, 
Stjørdal, Rana, Namsos, Steinkjer, Verran og Ørland. 

Skolekinoen er et tilbud fra de respektive kinoer, der skolene — med skolesty- 
rets godkjenning — medvirker i en viss utstrekning. Det understrekes både fra 
kinoenes og skolenes side at deltakelse (medlemskap) er en frivillig sak. 

HVORDAN BLI MEDLEM? 

Medlemskortene selges i kinoenes billettluke når filmene settes opp. I Trond- 
heim selges også medlemskort i kinoenes forsalg, Sentrum kino, for de som 
ønsker å sikre seg medlemskort på forhånd. 

Også lærere kan bli medlem av skolekinoen. 

Medlemskortet koster kr. 12,— og gir adgang til alle 4 filmene. 

PROGRAMUTVALG 

Et programutvalg, oppnevnt av Trondheim Skoleråd, godkjenner de filmene 
som skal vises. Elever og lærere både fra ungdomsskolen og barneskolen er 
representert i utvalget. 

HAR DU SETT FILMEN FØR? 

Mange har kanskje sett noen av filmene tidligere. Spesielt filmer som har stor 
kunstnerisk verdi eller skal danne grunnlag for en diskusjon, kan med fordel 
sees to eller flere ganger. Når en ser en film for annen gang vil en få bedre tid 
til å studere detaljene og den kunstneriske verdien blir ofte større. Medlems- 
kortet blir derfor ikke mindre verdifullt om du har sett noen av filmene tid- 
ligere. 

HØSTENS PROGRAM 

presenteres på de neste sidene. Forestillingstider m.v. vil bli kunngjort i kino- 
annonsene. 


ELVIS - THE MOVIE 

Elvis Presley er utvilsomt en av popmusik- 
kens største stjerner. Han ble gjennom over 
tjue år gjenstand for en stjernedyrkelse 
som ingen annen musiker i vår tid har opp- 
nådd. Han døde i 1977, 42 år gammel. 
Filmen «Elvis» bygger på Elvis Presley’s liv 
og karriere. Vi får følge Elvis fra han var 
10 år, og fram til året 1969 med den vel- 
lykkede gjensynskonserten i Las Vegas. 
Dette er år som rommer de første steg mot berømmelsen, gjennombruddet 


KURT RUSSELL 
SHELLEY WINTERS 
PAT HINGLE 
SEASON HUBLEY 




som rocke-artist, militærtjeneste i Tyskland, filminnspillingene i Hollywood 
og filmen slutter med starten på de store Las Vegas-showene. 

Musikken er selvfølgelig en viktig del av filmen. Den spenner over et stort 
spekter som hard-rock fra 50-åra og søtladne ballader fra begynnelsen av 60- 
åra til 1969 med «rock-revivel». Filmen inneholder i alt 23 kjente sanger fra 
Elvis’ karriere. Blant disse «Blue Sued Shoes», «Hartbreak Hotel» og «Love 
Me Tender». Filmens styrke ligger nettopp i den til tider suverene gjenskapel- 
sen av konsertene og musikken i de første årene av Elvis’ karriere. 
Regissøren John Carpenter har maktet på en fin måte å skildre miljø og stem- 
ning fra 50-åra. 

Hovedrollen spilles av Kurt Russell. Han er til forveksling lik Elvis og vi 
glemmer fort at han bare er skuespiller. Kurt Russell «er» Elvis i denne filmen. 

Spilletid: 1 time 58 min. 

Orkanger: Tirsdag 2. sept. — Heimdal: Torsdag 4. sept. — Trondheim: Mandag 
8. — torsdag 11. sept. — Stjørdal: Fredag 12. sept. — Rana: Mandag 15. sept. 
—tirsdag 16. sept. — Namsos: Torsdag 18. sept. — Steinkjer: Fredag 19. sept. 
— Verran: Onsdag 24. sept. — Ørland: Onsdag 1. okt. 


VEIEN TIL OREGON 

Western-filmen har vært den kanskje vik- 
tigste filmtypen i amerikansk filmproduk- 
sjon. De ville rittene over de store viddene 
passer så godt til filmens fortellerform. Men 
western-filmene har også levendegjort viktige 
amerikanske tenkemåter: Amerika er Guds 
eget land med grenser som stadig kan flyttes 
vestover til nye rikdommer. Enhver kan med 
egen kraft skape seg et liv med velstand og lykke. Den enkelte i nybygger- 
samfunnet har lov til å ta retten i egne hender. Indianere og meksikanere er 
underlegne den hvite mann, og han er derfor i sin fulle rett når han underleg- 
ger seg deres landområder. - I «Veien til Oregon» følger vi en gruppe emigran- 
ter som i 1840-årene brøt opp fra Missouri for å bygge et idealsamfunn i Ves- 
ten. En beinhard leder fører dem over ville elvestryk og tørr ørken. De trues 
w bøffelflokker og kjemper mot indianere. Forskjellige mennesketyper blir 
fremstilt på en nyansert måte, og forholdet mellom indianere og hvite er ikke 
helt ensidig fremstilt. 

Spilletid: 2 timer 1 min. 

Orkanger: Tirsdag 30. sept. — Heimdal: Torsdag 2. okt. — Trondheim: Mandag 
6.— torsdag 9. okt. — Stjørdal: Fredag 10. okt. — Rana: Mandag 13.— tirsdag 
14. okt. — Namsos: Torsdag 16. okt. — Steinkjer: Fredag 17. okt. — Verran: 
Onsdag 22. okt. — Ørland: Onsdag 29. okt. 



VIL DU SE MIN SMUKKE NAVLE 


* ***** 

Spilletid: 


«Vil du se min smukke navle* handler om en 
gjeng gutter og jenter f ra en 9 klasse på klasse- 
tur til Sverige. Sentralt i filmen er forholdet 
mellom kjønnene, som er preget av begynnende 
modning for noen og mer barnslig lekelyst for 
andre. Vi møter først og fremst Claus og Lene 
a deres første forelskelse. 

Dansk film er kjent for å lage gode ungdoms- 
filmer, og 1 denne filmen skildres unge jenter 
og gutter mod varme og humor. Da filmen første 
gang ble vist på kinoene i Norge fikk filmen 
utrolig gode kritikker. Særlig ble de to ung* 
dom ss kol sele vene Birger Larsen og Lise Lotte 
Rao berømmer for sitt fremragende spill i 
hovedrollen som Claus og Lene. 


Orkanger Tirsdag 21 okt — Heimdal: Torsdag 23 . okt. — Trondheim: Mandag 
27 — torsdag 30 . okt. — Stjørdal: Fredag 31. okt. — Rana: Mandag 3 — tirsdag 
4. nov. — Namsos: Torsdag 6. nov. — Steinkjer: Fredag 7. nov, — Verran: 
Onsdag 12- nov. — Ørland: Onsdag 19. nov. 


NEWSFRONT 

Australsk film har i de senere år hatt en fin 
oppblomstring. En av de aller beste austral- 
ske filmer gom er vist I Norge er «News- 
front». Den forteller at virkeligheten kan 
være mere spennende enn vår egen f antas» - 
Handlingen er lagt til den tid da kinoenes 
«filmavisen» var den eneste måten det store 
publ ikum kunne få nyhetene i levende bi lder. 
Fjernsynet var ennå ikke kommet. Filmteam 
filmet alt fra naturkatastrofer og forbrytelser 
til politiske intriger. Filmbiter ble satt sam- 
men til filmaviser og vist på kinoene for et 
stort og begeistret publikum. 

«Newsfront* er historien om et slikt film team som våger livet for å bringe 
levende bilder fram til kinosalen. Med stor f are for seg selv kasier fotografene 
seg inn i skogs brann ar og oversvømmelser for å filme «begivenhetene». 

I hovedsak er dette en spillefilm med skuespillere, men dø mest nerve pi r ren de 
opptakene er dokumentariske bilder hentet fram fra filmavisens arkiver. 

Spilletid: 1 time 45 min. 

Orkanger: Tirsdag 11. nov. — Heimdal: Torsdag 13- nov. — Trondheim: Man- 
dag 17.— torsdag 20. nov. — Stjørdal: Fredag 21. nov. — Rana: Mandag 24 — 
tirsdag 25, nov, — Namsos: Torsdag 27. nov. — Steinkjer Fredag 28. nov. — 
Ørland: Onsdag 3. dos. 

PROGRAM HØSTEN 1980 


Gruppe 3; Elever I 4.-6. klasse 




Skolekino høsten 1980 


Med dette presenteres skolekinoens program høsten 1980 for elever i 4.-6. 
klasse. 

Skolekinoen arrangeres i et samarbeid mellom Trondheim, Orkanger, Løkken, 
Steinkjer, Rana, Verran og Ørland. 

Skolekinoen er et tilbud fra de respektive kinoer, der skolene — med skole- 
styrets godkjenning — medvirker i en viss utstrekning. Det understrekes både 
fra kinoenes og skolenes side at deltakelse (medlemskap) er en frivillig sak. 

HVORDAN BLI MEDLEM? 

Det vises 3 filmer. 

Medlemskortet koster kr. 9,— og gir adgang til alle 3 filmene. 
Medlemskortene selges i kinoenes billettluke når filmene settes opp. I Trond- 
heim selges også medlemskort i kinoenes forsalg, Sentrum kino, for de som 
ønsker å sikre seg medlemskort på forhånd. 

Også lærere kan bli medlemmer av skolekinoen. 

FORELDREKORT 

For foreldre eller andre foresatte som gjerne vil følge barna til kinoen er det 
adgang til å kjøpe «foreldrekort». Hvert foreldrekort koster kr. 15,— og gir ad- 
gang til de samme filmene. 

PROGRAMUTVALG 

Et programutvalg, oppnevnt av Trondheim skoleråd, godkjenner de filmene 
som skal vises. Elever og lærere både fra ungdomsskolen og barneskolen er 
representert i utvalget. 

HØSTENS PROGRAM 

presenteres på de neste sidene. Forestillingstider m.v. vil bli kunngjort i kino- 
annonsene. Normalt vil forestillingene i Trondheim være kl. 16.30. 


Boka om «Heidi» ble skrevet av Johanna 
Spyri i det forrige århundre. Den er blitt lest 
— og blir fortsatt lest — av mange barn ver- 
den over. Kanskje du selv har lest om natur- 
barnet Heidi fra den lille fjellgården i de sveit- 
siske alpene, om hennes elskede bestefar 
Alp-Ohei og om den lamme piken Klara, som 
Heide hjelper til å bli frisk? Det er laget film 
.om «Heidi» flere ganger — og også hørespill i radioen. Denne filmen er laget i 
Østerrike og har fine bilder fra fjellegnen med fosser, blomster og geiter. Heidi 
er gøyal og humørfrisk og hun stortrives, trass i at hun og bestefaren lever helt 
alene og ikke har omgang med landsbybefolkningen. Det blir en brå overgang 
for Heidi da en tante lurer henne med til storbyen der hun skal være til selskap 
og underholdning for Klara, som sitter lam i en rullestol. Den rene krigssitua- 
sjon oppstår mellom den kontante Heidi og den stramme guvernanten til Kla- 
ra, men et vennskap vokser opp mellom de to jentene. Vi tror «Heidi» blir et 
hyggelig bekjentskap for deg. 

Spilletid: 1 time 32 min. 

Heimdal: Torsdag 11. sept. — Trondheim: Mandag 15.— fredag 19. sept. — 
Rana: Mandag 22.— tirsdag 23. sept. — Steinkjer: Torsdag 25.— fredag 26. 
sept. — Orkanger: Tirsdag 30. sept. — Løkken: Torsdag 2. okt. — Verran: 
Onsdag 8. okt. — Ørland: Onsdag 15.okt. 



GIZMO - GLEMTE OPPFINNELSER 


En filmanmelder presenterte filmen slik: 

«VÆRSÅGOD — LE DEM IHJEL!» 

«Glemte oppfinnelser» er en dokumentar- 
film om «geniale» oppfinnelser som aldri 
kom lenger enn til forsøksstadiet. Vi får opp- 
leve snakkende klokker, elektriske spaghetti- 
gaffler, motoriserte rulleskøyter, de merke- 
ligste musikkinstrumenter og en mengde 
forskjellige flyvemaskiner. 

Det merkeligste ved filmen er likevel at alt 
er virkelig. Alle de oppfinnelsene som vi får se er ekte. Geniale oppfinnere har 


HOWARD SMITH 'S 

IEMTE 
f OPP" 
FiNNELSER 



konstruert sine maskiner og presentert dem for filmfotografer. Filmbitene 
er satt sammen på en slik måte at det hele blir en eneste latterfestlvaL 

Spilletid: 1 time 16 min. 

Heimdal: Torsdag 9 sept — Trondheim: Mandag 13.— fredag 17. okt. — 
Rana: Mandag 20 .—tirsdag 21 okt. — Steinkjer Torsdag 23,— fredag 24. okt. 
— Orkanger Tirsdag 28- økt. — Løkken: Torsdag 30 okt. — Verran: Onsdag 
5. nov. — Ørland Onsdag 12. nov. 


ANTE 



Filmen om Ante er historien om en samegutt 
opplevelser gjennom ett år av hans liv. Ante 
er sønn av en flyttsame. Han elsker livet på 
vidda og har ikke noe høyere o riske enn å bi 
reineier, Vifår stifte bekjentskap med same- 
nes levemåte og miljø, og de problemer 
denne minoritetsgruppe har å kjempe med. 
i filmens ha ndling møter vi konflikten mellom 
flyttsame nes tradisjonelle livsmønster og det 
moderne industrisamfunnet som trenger 
seg på og snwrer inn områdene for rein- 
reindriften. 


Filmen har mange vakre naturbilder med storslagne opptak fra Finnmarks 
landskap og dyreliv, særlig fra reinflokkenes vandringer til lands og til vanns. 
Filmen bygger på TV -se ri en fra 1974 med samme navn r og som ble uhyre po- 
puieer. 


Spilletid: 1 time 27 min. 

Heimdal: Torsdag 30. okt. — Trondheim: Mandag 3.“ torsdag 7. nov. — 
Rana: Mandag 10.— tirsdag 11, nov. — Steinkjer: Torsdag 13..— fredag 14, nov. 
— Orkanger: Tirsdag 18. nov. — Løkken: Torsdag 20. nov. — Verran: Onsdag 
26. nov. — Ørland: Fredag 5. des. 

PROGRAM HØSTEN 1980 


Gruppe 4: Elever i 1.-3. klasse 


Skolekino høsten 1980 


Med dette presenteres skolekinoens program høsten 1980 for elever i 1.— 3. 
klasse. 

Skolekinoen arrangeres i et samarbeid mellom Trondheim, Orkanger, Løkken, 
Steinkjer, Rana, Verran og Ørland. 

Skolekinoen er et tilbud fra de respektive kinoer, der skolene — med skole- 
styrets godkjenning — medvirker i en viss utstrekning. Det understrekes både 
fra kinoenes og skolenes side at deltakelse (medlemskap) er en frivillig sak. 

HVORDAN BLI MEDLEM? 

Det vises 3 filmer. 

Medlemskortet koster kr. 9,— og gir adgang til alle 3 filmene. 
Medlemskortene selges i kinoenes billettluke når filmene settes opp. I Trond- 
heim selges også medlemskort i kinoenes forsalg, Sentrum kino, for de som 
ønsker å sikre seg medlemskort på forhånd. 

Også lærere kan bli medlemmer av skolekinoen. 

FORELDREKORT 

For foreldre eller andre foresatte som gjerne vil følge barna til kinoen er det 
adgang til å kjøpe «foreldrekort». Hvert foreldrekort koster kr. 15,— og gir ad- 
gang til de samme filmene. 

PROGRAMUTVALG 

Et programutvalg, oppnevnt av Trondheim skoleråd, godkjenner de filmene 
som skal vises. Elever og lærere både fra ungdomsskolen og barneskolen er 
representert i utvalget. 

HØSTENS PROGRAM 

presenteres på de neste sidene. Forestillingstider m.v. vil bli kunngjort i kino- 
annonsene. Normalt vil forestillingene i Trondheim være kl. 16.30. 


MORMOR OG DE ÅTTE UNGENE I SKOGEN 


Anne-Cath Vestly har gjort historiene om 
Mormor og de åtte ungene kjent gjennom 
sine mange opplesninger i radio. For tre år 
siden kom den første filmen «Mormor og de 
åtte ungene i byen». Filmen ble meget popu- 
lær blant alle barn. Det ble derfor satt igang 
arbeid med en ny film om Mormor, Maren, 
Martin, Marte, Mads, Milly, Mina og Morten 
Minstemann. Filmen ble ferdig i 1979 og fikk tittelen «Mormor og de åtte 
ungene i skogen», og fortsetter der den første filmen sluttet. Hele familien 
pluss mormor har flyttet fra byen til huset i skogen. Her opplever de mange 
morsomme ting både vinter og sommer. 

Spilletid: 

Heimdal: Torsdag 18. sept. — Trondheim: Mandag 22. sept.— fredag 26. sept. 
Rana: Mandag 29. sept.— tirsdag 30. sept. — Steinkjer: Torsdag 2.— fredag 3. 
okt. — Orkanger: Tirsdag 7. okt. — Løkken: Torsdag 9. okt. — Verran: Onsdag 
15. okt. — Ørland: Onsdag 22. okt. 


Med Anne-Cotfv l3 y 
Vestly som mormor 

Reg< Espen Thorsfenson 



Mormor 
og de åtte 

ungene i skogen T 


DUNDERKLUMPEN 

Jens og hans søster bor i et koselig hus på en 
øy i Storsjøen i det svenske fjellandskapet 
Jåmtland. Det er sommer og lyse netter. 
Inne i de svære skogene bor et troll som fø- 
ler seg svært ensomt. En kveld lister trollet 
seg inn i barneværelset. Det får med seg en 
skattekiste og noen forskjellige dukker og le- 
kedyr med rare navn. Jens drar ut for å finne 
lekene, og faren drar ut for å finne Jens. Imens viser det seg at dukkene har 
fått liv. De danser og synger sammen med «Dunderklumpen», som trollet he- 
ter. De kommer opp i merkelige situasjoner, hvor de møter en syngende foss, 
en klok gammel kone og en kjempe som er så diger at han har et helt hus på 
nesa si. Filmen er laget i en teknikk hvor opptak fra virkeligheten — med le- 
vende mennesker — blandes med tegnede skikkelser fra eventyrets verden. 
Som billedopplevelse byr filmen på mye originalt og fint. De sommerlyse na- 

turbildene giir umerkelig over j vakre landskapsmalerier. Dunderk lumpen og 
helikopterhumlen er tegnet med humor og er veldig koselige. 

Spilletid: 1 time 37 min. 

Heimdal: Torsdag 16, okt. — Trondheim: Mandag 20 —fredag 24. okt — 
Rana: Mandag 27,—tirSdag 20. okt. — Steinkjer: Torsdag 30- — fredag 31. okl. 
— Orkanger: Tirsdag 4. nov. — Løkken: Torsdag 6 . nov. — Verran: Onsdag 
19. nov. — Ørland: Fredag 14. nov. 


VILLHESTEN FRA MONTANA 

li grensestrøkene mellom Montana i USA og 
Canadas ville fjel! og skoger lever den for- 
henværende rodeo' rytter Dan Treego, sam- 
men med sin hund Luke, et fritt jeger- og fi- 
sk erliv. Han vil prove å fange den stolte vill- 
hesten 3hoeshøne r an verdifull mustang 
som det er satt en høy pris på. Under et dra- 
matisk basketak faller Dan av hesten sin og 
holder på å drukne i elva r men blir reddet av indianergutten Nike. Filmen for- 
teller om hvordan disse to siår seg sammen og kommer i kamp med grizziy- 
bjørnen Three Toes, men som også tii slutt får temmet Shoeshone, 

En fin film for alle som er glad i dyr og i en vakker og vill natur. 

Spilletid: i time 30 min. 

Heimdal: Torsdag 6. nov, — Trondheim: Mandag IQ.— fredag 14. nov. — 
Rane: Mandag 17.— tirsdag 18, nov — Steinkjer: Torsdag 20.— fredag 21. nov. 
— Orkanger: Tirsdag 25. nov. — Løkken: Torsdag 27. nov. — Verran: Onsdag 
3. des — Ørland: Onsdag 10. des. 



